Leeuwyfie los in KZNArgieffoto Mense in die Empangeni-omgewing in KwaZulu-Natal is gewaarsku om bedag te wees op ŉ rondloper leeuwyfie. Musa Mntambo, ŉ woordvoerder van Ezemvelo Wildlife, het Vrydag gesê ŉ vrou wat op die plaas Tambothi in Heatonville werk, het Maandag ŉ noue ontkoming met die leeu gehad. “Gelukkig is die vrou nie tydens die voorval beseer nie, en die leeu het weggehardloop,” het Mntambo gesê. “Personeellede van Ezemvelo was in die gebied en kan bevestig dat ŉ leeuspoor opgemerk is. Die leeuwyfie is Donderdag in die Sangoyana-omgewing gesien,” het Mntambo bygevoeg. Ezemvelo sal probeer om haar aan te keer.